flatklokkehatt
Store norske leksikon,Biologi,Soppriket,Stilksporesopper,Hymeniesopper,Ekte hymeniesopper,Agaricomycetidae,Skivesoppordenen,Hymenogastraceae,Klokkehatter
Flatklokkehatt er en brun giftsopp som er vanlig i hele landet. Den gir hovedsakelig gir leverskade og kan være dødelig. Man må raskt ta kontakt med legevakt om man tror man har spist flatklokkehatt.
Beskrivelse Hatten er gulbrun og skifter farge med fuktigheten. Den kan være formet som en halvkule, men kan også være nesten flat.  Skivene er gulbrune. Stilken er tynn med en ring, men denne kan forsvinne når soppen blir eldre. Utbredelse Flatklokkehatt er vanlig i hele landet. Flatklokkehatt er dessuten funnet på Svalbard (Longyearbyen, Adventdalen og Barentsburg), som den eneste potensielt dødelige soppen på øygruppa. Utbredelse og voksested Soppen vokser på dødt tremateriale, på stubber, råttent trevirke, ved bark og strø. Den er meget vanlig på barkfyllinger og barkbelagte bed. Gift og forveksling Det er viktig å vurdere denne soppen når barn har inntatt små brune skivesopper, for eksempel på lekeplasser eller i hager. Flatklokkehatt kan blant annet forveksles med matsoppen stubbeskjellsopp. Symptomer og skade De viktigste symptomene ved soppforgiftning er: Kraftig, vandig diaré Magesmerter Oppkast  Symptomer og kliniske tegn kommer først etter 6 til 24 timer, og leverskade kan inntre først etter flere dager. Symptomene skyldes skade på vev i lever, nyre og tarmslimhinner. Giftstoffer Flatklokkehatt inneholder giftstoffet amanitin, som er det samme stoffet som finnes i hvit fluesopp og grønn fluesopp. Systematikk Nivå Norsk navn Vitenskapelig navn     Rike Sopp Fungi   Rekke Stilksporesopper Basidiomycota   Underrekke Hymeniesopper Agaricomycotina   Klasse  Agaricomycetes   Orden  Agaricales   Familie  Hymenogastraceae   Slekt Klokkehatter Galerina   Art Flatklokkehatt G. marginata Les mer i Store norske leksikon matsopp giftige sopper saprotrof Eksterne lenker Folkehelseinstituttets brosjyre om giftige sopper. Flere språk.